**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A Kádár-rendszer alapvonásai**

**1).** **Kádár rendszere** nemcsak Rákosi diktatúrájához képest mutatott új vonásokat, hanem **gyökeresen eltért a többi szocialista országétól is.**
**Kádár** tudta: nem kockáztathatja meg egy újabb felkelés kitörését.
**Úgy vélte, hogy ha biztosítja az életszínvonal növekedését az emberek elfogadják a szocialista rendszert.**Ez a politika hosszú időn át sikeresen működött.

**2). Kádár személyisége is eltért Rákosiétól.**
Tanulatlan, egyszerű ember volt, aki **elutasította a személyi kultuszt.
Nem követelte meg** a társadalom tagjaitól, **hogy folyamatosan hitet tegyenek a marxizmus elvei mellett.**Ezt fejezte ki az **,,aki nincs ellenünk, az velünk** van'' jelszó is.
Mindössze néhány olyan kérdés volt, amit szóba sem lehetett hozni.
Ilyen volt pl**. a szovjet csapatok kivonása, 1956 forradalmi jellege és a többpártrendszer.**

**A puha diktatúra**

**3). Kádár egyszemélyi vezető volt** meghallgatta ugyan mások véleményét is, de ő hozta meg a döntéseket.
**Uralma** ugyanúgy **diktatúra volt, mint Rákosié, bár kevésbé elnyomó jellegű.**
**Ezért nevezik puha diktatúrának.**

**4).** A nyugati sajtó emiatt hívta hazánkat
**,, a kommunista tábor legvidámabb barakkjának ".**
**A rendszer ellen nyíltan feltépőket azonban üldözték, börtönbe zárták.** Folyamatosan működtek az **ÁVH** helyébe **lépő állambiztonsági szervek,** amelyek az emberi jogokat semmibe véve **megfigyelték a társadalmat.**

**Az új gazdaságpolitika sikerei**

**5).** **Magyarország gazdasági téren is** a keleti blokk több országától **eltérő politikát folytatott.**
Kezdetben ez csak a mezőgazdaságra volt jellemző.
**A parasztokat érdekeltté tették a termelésben.**
Például az ún. háztáji gazdaság keretében saját **maguk művelhettek meg egy kisebb földterületet.**

**6).** A mezőgazdaság sikereinek hatására **1968-tól átfogó reformokat vezettek be.**Ezvolt **az „új gazdasági mechanizmus”**.
Ennek lényege, hogy bár a központi tervek fennmaradtak, **de a vállalatok nagyobb önállóságot kaptak** a korábbinál.

A reform révén a termelés és a külkereskedelem is fejlődött.
**Egyre több árut szállítottak a nyugati országokba.**

**A reformok megtorpanása a hetvenes években**

**7). A reformnak azonban számos ellenzője volt a párton belül.
Kádár** mindig is a reformerek és a sztálinisták között egyensúlyozott.
Az utóbbiak fellépése miatt néhány év elteltével **leállította a reformokat.**

**8).** Ez hosszú távon súlyos hibának bizonyult.
**Újra a központi tervekben előirt, gyakran korszerűtlen termékek gyártását erőltették, amelyek nyugaton eladhatatlanok voltak**.
Ráadásul az **1973**-as olajárrobbanás következtében jelentősen nőttek az energiaárak.

**9). A gazdaságválságba jutott.
Az életszínvonalat csak nyugati kölcsönök felvételével sikerült megőrizni.** Néhány év alatt hazánk adóssága a tízszeresére nőtt.
**Az ország a pénzügyi csőd szélére került.**

**Újabb reformok és válság a nyolcvanas években**

**10). A 70-es évek végén a pénzügyi válság,** az eladósodás kezelése **újra szükségessé tette a reformokat.**A legfontosabb változás az volt, hogy lehetővé tették az ún. második gazdaság működését.
Az így megtermelt jövedelem pedig nem a vállalatot, hanem őket gazdagította. **Ezzel újra megjelent a magántulajdonú termelés és a piacgazdaság csírája hazánkban.**

**11). A reformokat azonban már túl későn vezették be.**A gazdaság egyensúlyát továbbra is csak nyugati kölcsönökkel lehetett fenntartani.
**A Kádár-rendszer az adósság csapdájába került.**

**Fogalmak – Évszámok**

**ÁVH – Államvédelmi Hatóság, amelynek feladata az belső rendjének
 biztosítása;
 a kommunista párt hatalmának biztosítása;
 az emberek megfigyelése.**

**1968 – az új gazdaságpolitika bevezetése hazánkban.**

**1973 – olajárrobbanás a világban, amely Magyarországot is nagyon
 súlyosan érintette.**